Musiekonderrig - Laerskool Lochnerhof
Home » Musiekonderrig
Laerskool Lochnerhof se musiekdepartement het twee privaat musiekleerkragte wat klavier- en blokfluitonderrig aan ongeveer sestig leerders gee. Ons streef daarna om elke kind se talent te slyp en te help ontwikkel sodat hy of sy sover as moontlik kan vorder.
Optreegeleenthede sluit die volgende in: ‘n jaarlikse musiekkonsert waaraan almal deelneem, items by redenaarsaande en ander skoolfunksies, tehuise vir bejaardes, Stellenbosch Kunswedstryd, Helderberg Eisteddfod en Unisa-eksamens. Ons het ook ‘n blokfluitensemble.
Vir die afgelope dertien jaar wen van ons leerders jaarliks bekers en sertifikate by eisteddfods en is ons gemiddelde persentasie by Unisa bokant 80%. Leerders kom ook gereeld op Unisa se ererol, d.w.s. hulle kry 90% of meer.
Al die graad 1 en graad 2 leerders kry aan die einde van elke jaar die geleentheid om vir musiekonderrig getoets te word. Nuwe leerders wat van ander skole kom en belangstel om musiek te neem, moet ‘n aansoekvorm by die musiekpersoneel aanvra.
Onderriggeld vir 2016 is R850 per kwartaal vir individuele lesse en R700 vir groeplesse in klavier of blokfluit. Elke leerder het ook een keer per week ‘n groepklas waarin aandag gegee word aan algemene musiekopvoeding soos teorie en gehoorwerk.
© 2018 Laerskool Lochnerhof | Designed by SJOON